CELEX: 62010CN0051
Language: lv
Date: 2010-02-01 00:00:00
Title: Lieta C-51/10: Apelācijas sūdzība, ko par Vispārējās tiesas (otrā palāta) 2009. gada 19. novembra spriedumu lietā T-298/06 Agencja Wydawnicza Technopol sp. z o.o. /Iekšējā tirgus saskaņošanas birojs (preču zīmes, paraugi un modeļi) 2010. gada 1. februārī iesniedza Agencja Wydawnicza Technopol sp. z o.o.

1.5.2010   
            
            
               LV
            
            
               Eiropas Savienības Oficiālais Vēstnesis
            
            
               C 113/17
            
         Apelācijas sūdzība, ko par Vispārējās tiesas (otrā palāta) 2009. gada 19. novembra spriedumu lietā T-298/06 Agencja Wydawnicza Technopol sp. z o.o./Iekšējā tirgus saskaņošanas birojs (preču zīmes, paraugi un modeļi) 2010. gada 1. februārī iesniedza Agencja Wydawnicza Technopol sp. z o.o.
   
   (Lieta C-51/10)
   2010/C 113/25
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Agencja Wydawnicza Technopol sp. z o.o. (pārstāvji — A. von Mühlendahl, H. Hartwig, Rechtsanwälte)
   
      Otrs lietas dalībnieks: Iekšējā tirgus saskaņošanas birojs (preču zīmes, paraugi un modeļi)
   
      Apelācijas sūdzības iesniedzējas prasījumi:
   
   
               —
            
            
               atcelt Pirmās instances tiesas 2009. gada 19. novembra spriedumu lietā T-298/2006;
            
         
               —
            
            
               nodot lietu Vispārējai tiesai;
            
         
               —
            
            
               piespriest ITSB atlīdzināt tiesāšanās izdevumus.
            
         
      Pamati un galvenie argumenti
   
   Apelācijas sūdzības iesniedzēja apgalvo, ka Pirmās instances tiesa ir pārkāpusi RKPZ (1) 7. panta 1. punkta c) apakšpunktu, jo tā esot piemērojusi kļūdainus juridiskos kritērijus, nospriežot, ka apelācijas sūdzības iesniedzējas preču zīmi nevarēja reģistrēt.
   Apelācijas sūdzības iesniedzēja turklāt apgalvo, ka Pirmās instances tiesa esot pārkāpusi RKPZ 7. panta 1. punkta c) apakšpunktu vai RKPZ 76. pantu, vai abus šos noteikumus, attiecīgi neņemot vērā ITSB praksi attiecībā uz preču zīmju reģistrāciju, kuras ietver skaitļus vai norādes uz drukāto vienību saturu.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV L 11, 1. lpp.)